M’ara tebdum kečč ţ-ţmeṭṭut-ik tameict-nwen jmie, a d-ţbanen wuguren. Ţlalen-d ahat wuguren-agi imi yemxallaf wamek i teţxemmimem, wamek i teţḥussum d wamek i teţwalim ddunit. Yezmer lḥal daɣen ţ-ţiswiein iɣef ur tebnim ara i d ssebba neɣ d ayen nniḍen.
Ahat aţ-ţebɣum aţ-ţeffrem iqerra-nwen ɣef iɣeblan m’ara d-ḍrun, acu kan Adlis Iqedsen yeţweṣṣi-yaɣ a ten-nqabel. (Matta 5:23, 24) Ma yella teṭṭebbiqem imenzayen n Wedlis Iqedsen, a d-tafem tifrat (lḥel) ifazen i iɣeblan-nwen.
1 HEDṚET ΓEF WUGUR-NWEN
AYEN I D-IQQAR WEDLIS IQEDSEN: “Illa [...] lweqt i lhedṛa.” (Amusnaw 3:1, 7) Ezel-ed lweqt akken aţ-ţhedṛeḍ ţ-ţmeṭṭut-ik ɣef wugur i d-temmugrem. Ini-yas einani ayen i teţḥussuḍ d wayen i teţxemmimeḍ ɣef wugur-agi. Heddeṛ-as dima tideţ. (Ifasusiyen 4:25) Γas akken yeweeṛ aţ-ţeṭṭfeḍ deg yiman-ik, ḥader iwakken ur tessaelayeḍ ara ṣṣut-ik. Leǧwab s ṣṣut ḥlawen yezmer ad yeqḍee i lhedṛa tamecṭuḥt aţ-ţuɣal d amennuɣ ameqran.—Lemtul 15:4; 26:20.
Γas ur k-yeeǧib ara ṛṛay n tmeṭṭut-ik, ili-k d aḥnin; beggen-as-d belli tḥemmleḍ-ţ yerna teţqadareḍ-ţ. (Ikulusiyen 4:6) Xdem lmeǧhud-ik akken a d-tafeḍ s lemɣawla tifrat i wugur-nwen yerna ur ţţemɣunzut ara.—Ifasusiyen 4:26.
M’ara tili d nnuba-k aţ-ţefkeḍ tameẓẓuɣt i tmeṭṭut-ik, ur s-gezzem ara awal. Tzemreḍ a d-thedṛeḍ umbeed
2 ḤESSET TFEHMEM
AYEN I D-IQQAR WEDLIS IQEDSEN: “Iḥninet gar-awen; di leqder, wa ad iţeuzzu wa.” (Iṛumaniyen 12:10) Yesea mliḥ azal wamek i teţḥessiseḍ. Nadi aţ-ţfehmeḍ s leḥnana akk-d wannuz ṛṛay i-d-tefka tmeṭṭut-ik. (1 Buṭrus 3:8; Yeequb 1:19) Ur steemil ara la teţḥessiseḍ. Ma yella wamek, ḥbes ayen i la txeddmeḍ akken aţ-ţḥesseḍ mliḥ i tmeṭṭut-ik, neɣ m’ulac ḍleb-as ma maelic aţ-ţhedṛem ɣef wayenni mbeed. Ma yella tḥesbeḍ-ţ am wakken ţ-ţarfiqt-ik mačči ţ-ţaxṣimt-ik, ur tţeččḥeḍ ara bihfih.—Amusnaw 7:9.
AYEN I TZEMREḌ AŢ-ŢXEDMEḌ:
Γas m’ur k-yeeǧib ara wayen iwumi i tselleḍ, ţḥessis s nneyya-k
Nadi aţ-ţfehmeḍ acu i tebɣa a d-tini tmeṭṭut-ik. Ţţarra ddehn-ik ɣer ṣṣut n taɣect-is d wayen i d-iţbeggin wudem-is akk-d lǧeţţa-s meṛṛa
3 XEDMET AYEN ILAQEN
AYEN I D-IQQAR WEDLIS IQEDSEN: “Mkul leetab, deg-s nnfee; lketṛa n wawal tessawal i laẓ.” (Lemtul 14:23) Ur ilaq ara kan aţ-ţemsefhamem s wawal ɣef kra n tifrat, yelzem daɣen aţ-ţṭebbqem leqrar i teṭṭfem lwaḥid. Annect-a yeṭṭalab-ed tikwal aṭas n lmeǧhud, meena d ayen iwulmen. (Lemtul 10:4) Ma yella temeawanem, ‘a d-tesfaydim akteṛ si leetab-nwen.’—Amusnaw 4:9.
kab_Latn kab_Latn kab_Latn kab_Latn kab_Latn kab_Latn nob_Latn kab_Latn kab_Latn kab_Latn kab_Latn kab_Latn kab_Latn